《参文殊禅道上得栖字》
明代·郑善夫

移舟泊浅渚，风日便轮蹄。不雨江声定，长阴野意齐。

香厨钟后饭，田舍午时鸡。入山应未得，聊尔学禅栖。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。